Bogatić

**Bogatić** (Богатић) je naselje u Republici Srbiji. Središte je istoimene opštine Bogatić, koja ima oko 32.990 stanovnika. Nalazi se u Mačvanskom okrugu. Udaljeno je 98&nbsp;km, zapadno, od glavnog grada Beograda. Prema popisu iz 2002. bilo je 7350 stanovnika (prema popisu iz 1991. bilo je 7346 stanovnika).

## Historija
Okolina Bogatića bila je naseljena još pre početka naše ere. Za vreme rimske vladavine u ovoj oblasti razvila su se mnoga naselja, a izgleda, i na području gde se nalazi današnji Bogatić, jer su ovde pronađeni fragmenti rimskih cigala i crepova. Bogatić se prvi put pominje za vreme austrijske okupacije Srbije 1718-1739. godine, sa 44 porodice. Kada su Austrijanci,1718. godine osnovali u ovoj oblasti šabački distrikt, koji je brojao 75 naseljenih mesta, Bogatić je među njima bio najveće mesto.
Za vreme prvog srpskog ustanka, Bogatić je bio središte Mačve. Godine 1818. imao je 201 kuću.
Za vreme kneza Miloša, počela su da se uređuju sela u Mačvi. Tada je i Bogatić dobio tip gradskog, mačvanskog, drumskog naselja. Gradom/varošicom je proglašen 1924. godine. Stanovništvo Bogatića pretrpelo je velike gubitke u balkanskim ratovima 1912-1913. a naročito za vreme prvog svetskog rata 1914-1918. godine. Pri upadu u Mačvu 1914. godine, austro-ugarski vojnici vršili su velika zverstva u Bogatiću i okolini.U toku narodne revolucije, Bogatić s okolinom bio je poprište žestokih borbi. Grad je nekoliko puta oslobađan u 1941. godini. Sredinom jula 1941. godine na Bubanji, u neposrednoj blizini Bogatića, formiran je Mačvanski narodnooslobodilački odred koji je 7. avgusta iste godine napao i zauzeo Bogatić. U centru grada podignut je spomenik Miki Mitroviću i palim borcima u narodnooslobodilačkom ratu.

## Demografija
U gradu Bogatić živi 5910 punoletnih stanovnika, a prosečna starost stanovništva iznosi 40,0 godina (38,6 kod muškaraca i 41,4 kod žena). U gradu ima 2289 domaćinstava, a prosečan broj članova po domaćinstvu je 3,21.Prema popisu iz 2002 grad Bogatić je imalo 7.350 stanovnika. Prema popisu iz iste godine opština Bogatić imala je 32.990stanovnika. Ovaj grad je velikim delom naseljen Srbima (prema popisu iz 2002. godine), a u poslednja tri popisa, primećen je porast u broju stanovnika.

## Prirodni uslovi
Grad Bogatić smešten je u zapadom delu Republike Srbije. Od najbližeg, većeg, grada, Šapca, udaljen 22 kilometara severozapadno, a od glavnog grada, Beograda, 98 kilometara zapadno. Bogatić zauzima zapadni deo plodne i bogate mačvanske ravnice, koja je obgrljena dvema rekama: sa zapada Drinom, a sa severa i istoka rekom Savom. Bogatić obiluje velikim količinama podzemne vode, pa je skoro isključivi vid vodosnadbevanja stanovništva Mačve iz podzemnih izvora. Hidrografska mreža gravitira prema reci Savi i ima izgled lepeze sa čvorom kod Šapca. Klima u Bogatiću je umerenokontinentalna.

## Znamenitosti
U gradu se nalaze znamenitosti kao što su: Zgrada starog okružnog načelstva, spomenik Miki Mitroviću i palim borcima u Drugom svetskom ratu, i Hram posvećen Rođenju Presvete Bogorodice, koji važi za jedan  od najlepših i najstarih hramova u Mačvi.

## Značajne osobe
* Panta Mihajlović - srpski inženjer i pionir na polju telekomunikacija
* Rade Lacković, poznati pevač folk muzike
* Mirjana Aleksić, poznata pevačica folk muzike
* Aleksandra Radović, poznata pop pevačica

## Reference

## Vanjske veze

* Zvanična prezentacija Opštine Bogatić
* Mape, aerodromi i vremenska situacija lokacija (Fallingrain)
* Satelitska mapa (Wikimapia)